2016. gada Noteikumi Nr.

Rīgā (prot. Nr.   .§)

**Ministru kabineta noteikumu projekts „Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība”**

Izdoti saskaņā ar

Ūdens apsaimniekošanas likuma

21. panta ceturto daļu

1. Noteikumi nosaka Daugavas hidroelektrostaciju (turpmāk – HES) ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas izdevumu finansēšanas kārtību.

2. Daugavas HES ūdenskrātuvju krastu nostiprināšanas darbus un Rīgas HES ūdenskrātuves inženieraizsardzības būvju ekspluatācijas izdevumus finansē, lai ierobežotu Daugavas HES ūdenskrātuvju krastu eroziju HES darbības ietekmes zonā šo noteikumu pielikumā minēto pašvaldību teritorijā un ekspluatētu šo noteikumu pielikumā minētās Rīgas HES ūdenskrātuves inženieraizsardzības būves.

3. Daugavas HES ūdenskrātuvju krastu nostiprināšanas darbus un Rīgas HES ūdenskrātuves inženieraizsardzības būvju ekspluatācijas izdevumus finansē atbilstoši valsts budžetam kārtējam gadam, piešķirot ikgadējās budžeta dotācijas Zemkopības ministrijas un Vides aizsardzības un reģionālās attīstības ministrijas budžetā 1 452 260 *euro* apmērā. Ikgadējā budžeta dotāciju sadala šādi: 700 000 *euro* finansējumu paredz Vides aizsardzības un reģionālās ministrijas budžeta programmai 28.00.00 „Meteoroloģija un bīstamo atkritumu pārvaldība” un 752 260 *euro* finansējumu paredz Zemkopības ministrijas budžeta apakšprogrammai 26.03.00 „Ikgadējie maksājumi par Daugavas kaskādes HES zemes resursiem nodarīto kaitējumu kompensēšanu”.

4. Šo noteikumu [2. punktā](http://m.likumi.lv/doc.php?id=222509#p2) minēto izdevumu segšanai:

4.1. Vides aizsardzības un reģionālās attīstības ministrija katru gadu pārskaita valsts sabiedrībai ar ierobežotu atbildību „Latvijas Vides, ģeoloģijas un meteoroloģijas centrs” 700 000 *euro*;

4.2. Zemkopības ministrija katru gadu pārskaita valsts sabiedrībai ar ierobežotu atbildību „Zemkopības ministrijas nekustamie īpašumi” 752 260 *euro*.

5. Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”:

5.1. veic Daugavas HES ūdenskrātuvju krastu nostiprināšanas darbu pasūtītāja pienākumus;

5.2. nosaka piemērotāko veidu, kādā tiek veikti Daugavas HES ūdenskrātuvju krastu nostiprināšanas darbi, un veicamo darbu apjomu un aprēķina nepieciešamās izmaksas;

5.3. līdz kārtējā gada 1. novembrim informē Vides aizsardzības un reģionālās attīstības ministriju par nākamajā gadā paredzēto Daugavas HES ūdenskrātuvju krastu nostiprināšanas darbu izmaksu aprēķinu;

5.4. katru gadu līdz 1. aprīlim iesniedz Vides aizsardzības un reģionālās attīstības ministrijā pārskatu par darbiem, kas iepriekšējā gadā veikti saskaņā ar šo noteikumu 5.1. apakšpunktu, un līdzekļu izlietojumu.

6. Valsts sabiedrība ar ierobežotu atbildību „Zemkopības ministrijas nekustamie īpašumi”:

6.1. nodrošina Rīgas HES ūdenskrātuves inženieraizsardzības būvju ekspluatācijas darbus un veic pasūtītāja pienākumus;

6.2. līdz kārtējā gada 1. novembrim informē Zemkopības ministriju par nākamajā gadā paredzēto Rīgas HES ūdenskrātuves inženieraizsardzības būvju ekspluatācijas izdevumu izmaksu aprēķinu;

6.3 katru gadu līdz 1. aprīlim iesniedz Zemkopības ministrijā pārskatu par darbiem, kas iepriekšējā gadā veikti saskaņā ar šo noteikumu 6.1. apakšpunktu, un līdzekļu izlietojumu.

7. Lai apkopotu informāciju par nepieciešamajiem Daugavas HES ūdenskrātuvju krastu nostiprināšanas un inženieraizsardzības būvju ekspluatācijas darbiem un izvērtētu to prioritātes, vides aizsardzības un reģionālās attīstības ministrs pēc saskaņošanas ar zemkopības ministru un ekonomikas ministru izveido Daugavas HES ūdenskrātuvju krastu nostiprināšanas darbu un Rīgas HES ūdenskrātuves inženieraizsardzības būvju ekspluatācijas koordinēšanas un līdzekļu izlietojuma noteikšanas konsultatīvo komisiju (turpmāk – komisija), apstiprina tās sastāvu un nolikumu.

8. Komisijas sastāvā iekļauj pa vienam pārstāvim no šādām institūcijām:

8.1. Vides aizsardzības un reģionālās attīstības ministrijas;

8.2. Ekonomikas ministrijas;

8.3. Zemkopības ministrijas;

8.4. akciju sabiedrības „Latvenergo”;

8.5. valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs”;

8.6. Latvijas Pašvaldību savienības;

8.7. biedrības „Daugavas Savienība”;

8.8. Daugavas upju baseinu apgabala konsultatīvās padomes;

8.9. valsts sabiedrības ar ierobežotu atbildību „Zemkopības ministrijas nekustamie īpašumi”;

8.10. Latvijas Lielo aizsprostu biedrības.

9. Atzīt par spēku zaudējušiem Ministru kabineta 2010. gada 16. novembra noteikumus Nr. 1060 „Daugavas hidroelektrostaciju ūdenskrātuvju krastu nostiprināšanas darbu un Rīgas hidroelektrostacijas ūdenskrātuves inženieraizsardzības būvju ekspluatācijas izdevumu finansēšanas kārtība” (Latvijas Vēstnesis, 2010, 196. nr.; 2012, 60., 66., 100. nr.; 2013, 154.; 2014, 205. nr.; 2015, 130. nr.).

10. Noteikumi stājas spēkā 2017. gada 1. janvārī.

Ministru prezidents M. Kučinskis

Vides aizsardzības un

reģionālās attīstības ministrs K. Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza: valsts sekretārs R. Muciņš

24.10.2016 12:30

624

R.Rimša

67026903;

[Ruta.Rimsa@varam.gov.lv](mailto:Ruta.Rimsa@varam.gov.lv)